Why We Work? หนังสือพัฒนาตัวเองสำหรับคนอยาก Productive

พักก่อน Why We Work หนังสือพัฒนาตัวเองที่ต้องผ่อน

ซันเดย์มาแนะนำหนังสือพัฒนาตัวเองกันอีกแล้ว สำหรับวันนี้เราจะมาพูดถึงหนังสือที่มีชื่อว่า “Why We Work” เขียนโดย Barry Schwartz ที่ถูกนำไปตีพิมพ์หลากหลายภาษาทั่วโลก สำหรับในไทยเอง หนังสือเล่มนี้จะโดดเด่นด้วยหน้าปกสีส้มสดใส ขนาดเล่มไม่หนามาก จนทำให้หลาย ๆ คนมองข้ามไป แต่จริง ๆ แล้วหนังสือพัฒนาตัวเองเล่มนี้เหมาะกับทุกคนที่อยากเพิ่มประสิทธิภาพในการทำงานและการใช้ชีวิตให้มากขึ้น แถมยังทำได้ง่ายกว่าที่คิดด้วยนะ

Why We Work หนังสือที่ว่าด้วยการไม่ทำอะไรเลย

ถึงแม้ว่าชื่อหนังสือจะแปลได้ตรงตัวว่า “ทำไมเราถึงต้องทำงาน” แต่เนื้อหาภายในหนังสือพัฒนาตัวเองเล่มนี้กลับมีเนื้อหาที่น่าสนใจกว่าที่คิด เพราะนี่ไม่ใช่หนังสือที่จะมาสอนให้เราจัดเวลาให้เป็นระบบเพื่อที่จะทำงานหลาย ๆ อย่างได้มากขึ้น แต่นี่คือหนังสือที่ว่าด้วยการไม่ทำอะไรเลย เพื่อทำให้เรามีประสิทธิภาพในการทำสิ่งต่าง ๆ มากขึ้น

สรุปหนังสือ Why We Work

โดยสรุปแล้ว หนังสือเล่มนี้พูดถึงการใช้ชีวิตให้สมองเราทำงานได้อย่างเต็มที่ โดยอ้างอิงจากผลการวิจัยและการทำงานของร่างกายเราโดยตรง ไม่มีอะไรที่ยุ่งยาก สิ่งที่หนังสือมักจะพูดถึงบ่อย ๆ คือการหยุดพัก เมื่อต้องหยุดพัก เพื่อให้สมองได้พักผ่อนอย่างเต็มที่ ก่อนจะกลับมาลุยงานหรือสิ่งที่ต้องทำในภายหลัง

หมายความว่า เมื่อถึงเวลาเลิกงาน เราก็ควรปิดอีเมล ไม่ต้องสนใจเรื่องงาน แล้วเอาเวลาไปนอนพัก ฟังเพลง ดูหนัง เดินเล่น กินอาหารอร่อย ๆ หรือจะนอนเฉย ๆ บนโซฟากับสัตว์เลี้ยงตัวโปรดตลอดทั้งวันก็ได้เช่นกัน เพราะการทำเช่นนี้ จะทำให้สมองของเราได้มีเวลาเพื่อปะติดปะต่อสิ่งที่เราได้รับข้อมูลมา เช่น บรีฟงานที่ลูกค้าให้มา โปรเจ็กต์ที่หัวหน้าสั่งให้ทำ หรือแม้กระทั่งไอเดียที่คุณคิดไว้นานแล้วแต่ยังหาทางเริ่มต้นไม้ได้สักที

เมื่อสมองเราได้พักผ่อน อยู่ในช่วงที่ผ่อนคลายแล้ว ข้อมูลเหล่านี้จะถูกนำมาปะติดปะต่อกันแล้วสร้างความเชื่อมโยงได้อย่างมีประสิทธิภาพ ผลลัพธ์ที่ได้คือเมื่อกลับไปทำงาน เราจะมีไอเดียเจ๋ง ๆ ให้ได้นำเสนอ มีข้อมูลดี ๆ ไปใส่ในโปรเจ็กต์ หรือคิดออกว่าควรเริ่มต้นทำสิ่งที่ชอบยังไงให้ปังสุด ๆ

โดยรวมแล้วหนังสือเล่มนี้อยากให้ทุกคนให้ความสำคัญกับการพักผ่อน ไม่ต้องรู้สึกผิดกับการนั่งเฉย ๆ ตลอดบ่ายวันเสาร์ ในขณะที่คนอื่น ๆ ออกไปทำเวิร์คช็อปเพื่อพัฒนาสกิลนั่นเอง และด้วยวิทยาศาสตร์ที่พูดถึงในหนังสือเล่มนี้ ทำให้เราเข้าใจได้มากขึ้นว่าการอยู่เฉย ๆ ก็เป็นสิ่งที่เราควรจะทำบ้าง ถ้าอยากมีความ Productive มากขึ้นในชีวิต

อยากพักบ้าง แต่กังวลเรื่องงาน ทำยังไงดี?

สำหรับคนที่อยู่ในวัยทำงาน ซันเดย์เชื่อว่าการที่จะให้ปล่อยวางงานในช่วงวันหยุดหรือหลังเลิกงานไปเลยอาจจะเป็นเรื่องยาก เพราะอาจจะมีความกังวลและเรื่องของปัจจัยอื่น ๆ เข้ามาเกี่ยวข้อง แต่เชื่อซันเดย์เถอะว่าเรื่องแบบนี้ฝึกจัดการกันได้ โดยอาจจะเริ่มจากสิ่งเหล่านี้

ทำความเข้าใจเกี่ยวกับการพักผ่อน เพราะการพักผ่อนไม่ใช่เรื่องผิด ถึงแม้ว่าคนรอบข้างเราหลาย ๆ คนอาจจะไปงานตลอด เรียนรู้สิ่งใหม่ ๆ ตลอด แต่เราสามารถเลือกจังหวะให้กับชีวิตตัวเองได้ ช่วงไหนที่รู้สึกว่างานเยอะและไม่มีไอเดียใหม่ ๆ อย่าลืมนอนพักสบาย ๆ สักวันสองวัน เพื่อให้สมองได้รีเซ็ต แล้วรับรองว่าจะทำงานได้ดีขึ้นแน่นอน

หาความหมายในงานที่ทำ หากความหมายคือการช่วยให้ลูกค้าให้มีสุขภาพที่ดีขึ้น นอกจากการทำตามหน้าที่แล้ว ก็อาจจะต้องมองหาสิ่งอื่น ๆ ที่ทำให้งานของเรามีความหมายมากขึ้นด้วย

สร้างบรรยากาศที่ดีให้กับการทำงาน อย่าลืมว่าเราสามารถปฏิเสธงานที่เรามีเวลาไม่พอทำได้ เพื่อให้ทีมสามารถมองหาคนอื่นที่เหมาะสมกว่าทำได้ ซึ่งเป็นผลดีกับทั้งตัวเองและทีม รวมถึงได้ผลงานที่ดีมากขึ้นด้วย

ทำเช็กลิสต์สำหรับสิ่งที่ต้องทำในแต่ละวัน และต้องเป็นไปตามความเป็นจริง วิธีนี้จะช่วยทำให้เรารู้ว่าเราต้องทำอะไรบ้างในที่ทำงาน หากทำบางอย่างไม่เสร็จ แพลนคืออะไร ต้องเอาไปทำต่อวันไหน วิธีนี้จะช่วยทำให้เราลดความกังวลช่วงหลังเลิกงานได้

ดูแลสุขภาพจิตใจ พร้อมดูแลสุขภาพกาย

เรื่องของการพักผ่อนให้เพียงพอโดยไม่ต้องคิดถึงเรื่องงาน ทำให้เรามีความ Productive มากขึ้น โดยเมื่อร่างกายของเราแข็งแรงไปพร้อม ๆ กันด้วย สำหรับวัยทำงานที่ยังไม่เคยทำประกันสุขภาพเอาไว้ อย่าลืมมองหาประกันสุขภาพคู่ใจ เพื่อช่วยลดความกังวลเกี่ยวกับค่าใช้จ่ายด้านการรักษาที่เกิดขึ้นเมื่อเกิดอาการเจ็บป่วย

อยากใช้ซูเปอร์แอปฯ Jolly by Sunday ต้องทำอย่างไร?

หากคุณเป็นอีกคนที่อยากใช้ซูเปอร์แอปฯ Jolly by Sunday แอปประกันที่ตอบโจทย์ความต้องการทุกอย่างได้ครอบคลุมแบบนี้ สามารถดาวน์โหลดแอปพลิเคชันมาใช้งานได้ในทันที ผ่าน App Store หรือ Google Play Store แล้วอย่าลืมติดตามข่าวสารและโปรโมชันดีๆ จากซันเดย์ในทุกๆ วันของคุณ