5 ที่นั่งทำงาน Co-working Space ที่ไหนปลั๊กครบโต๊ะพร้อม!

รวมพิกัดสำหรับไอเดีย Work from Anywhere

Work from Home ทำงานอยู่บ้านจนจะคุยกับสัตว์เลี้ยงที่บ้านรู้เรื่องแล้ว ตอนนี้ไอเดีย Work from Anywhere กำลังมาแรงสุด ๆ ซันเดย์ว่าเราออกไปหา Co-working Space บรรยากาศดี ๆ สำหรับนั่งทำงานกันดีกว่า นอกจากจะได้ออกนอกบ้านไปนั่งจิบเครื่องดื่ม พร้อมกับทำงานแบบสบาย ๆ แล้ว ก็ยังมีโอกาสได้เจอคนที่ทำงานหลากหลายสายงาน สร้างคอนเนคชั่นได้ด้วยนะ ไปดูกันว่าจะไปนั่งทำงานใน Co-working Space ที่ไหนดี

BOT Learning Center (Bank of Thailand Learning Center)

ใครยังไม่รู้ว่าจะเริ่มไป Work from Anywhere ที่ไหนดี ซันเดย์ขอแนะนำที่แรก “BOT Learning Center” ที่เป็นหนึ่งใน Co-working Space ที่ทำได้สุดยอดมาก ๆ ในหลาย ๆ ด้านด้วยกัน

อยู่ติดริมน้ำ วิวสวย ทำงานไปมองวิวแม่น้ำเจ้าพระยาไปได้แบบสบาย ๆ

ใช้บริการฟรี ไม่ต้องทำการจองล่วงหน้า

มีโต๊ะที่เหมาะกับการนั่งอ่านหนังสือและนั่งทำงาน

มีร้านกาแฟเปิดให้บริการอยู่ภายในตึกเลย

มีห้องสมุดหลายห้องด้วยกัน ยืมหนังสือกลับมาอ่านได้ด้วยนะ

มี Wi-Fi และเครื่องปรินต์ไว้ให้ใช้บริการ

มีล็อกเกอร์เก็บของเอาไว้ให้บริการด้วย ถ้ากระเป๋าใหญ่ สามารถฝากไว้ที่ข้างเคาน์เตอร์ได้

มีที่จอดรถไว้ให้บริการ ไม่ต้องปวดหัวหาที่จอด

มีห้องกิจกรรมและโซนพิพิธภัณฑ์ให้เยี่ยมชมด้วย

เปิดทุกวัน ยกเว้นวันจันทร์ ตั้งแต่ 09.30 น. ถึง 20.00 น. เลยทีเดียว

เดินทางง่ายด้วยเรือ ลงที่ท่าเรือเทเวศร์หรือท่าเรือวัดสามพระยา

ใครที่ชอบนั่งทำงานในบรรยากาศเงียบ ๆ พร้อมกับวิวสวย ๆ ต้องลองแวะไปที่นี่แล้วล่ะ!

NapLab Chula

ใครที่อยากได้ Co-working Space ที่นัดเจอเพื่อนได้สะดวก เดินทางง่าย ต้องแวะมาที่ NapLab Chula ที่มาพร้อมกับสิ่งอำนวยความสะดวกมากมาย

จอดรถบริเวณซอยจุฬาฯ 8 หรือ 10 สามารถนำบัตรจอดรถมาแสตมป์กับที่นี่ได้

เปิดให้บริการ 24 ชั่วโมง สมองแล่นตอนตีหนึ่งก็นั่งทำงานได้สบาย ๆ

ทำงานเหนื่อย ๆ ก็สดชื่นได้ เพราะเขามีห้องอาบน้ำและตู้นอน (งีบ) ให้ด้วย

มีบริการ Wi-Fi ให้ใช้ฟรี

ที่นั่งมีหลายโซนและหลายแบบมาก ไม่ว่าจะเป็นโต๊ะทำงาน บีนแบ็ก หรือจะเป็นริมหน้าต่างก็มี

มีคาเฟ่อยู่ด้านใน เครื่องดื่มพร้อม ของกินเล่นครบ

ผ่อนคลายจากการทำงานได้กับส่วนที่เรียกว่า “Work Escape Area”

มีล็อกเกอร์สำหรับเก็บของด้วยนะ

เดินทางง่าย ลง BTS สยามหรือสนามกีฬาแห่งชาติ แล้วเดินหรือนั่งวินต่อก็ได้

บริเวณรอบ ๆ มีร้านอาหารเยอะมาก ไม่ต้องกลัวหิว!

เข้าใช้งานแบบรายวัน หรือจะเลือกเป็นรายเดือนก็ได้เช่นกัน

Playroom Office สาขาอโศก

ที่นี่เป็นอีกหนึ่ง Co-working Space ที่เดินทางง่าย อยู่ใจกลางเมือง จะรวมกันมาทั้งแก๊งหรือจะมานั่งทำงานคนเดียวชิล ๆ ก็เหมาะสุด ๆ

มี Workshops น่ารัก ๆ มาเปิดให้ได้สมัครกันอยู่บ่อย ๆ

เวลา 08.00 – 18.00 น. จะเป็น Co-working Space ที่นั่งทำงานได้สบาย ๆ

เวลา 18.00 – 24.00 น. ที่นี่จะกลายเป็นร้านขายเครื่องดื่มไวบ์ดี ที่นั่งชิลหลังเลิกงานได้ยาว ๆ

มีห้องทำงานส่วนตัวให้ใช้บริการ ราคาเริ่มต้นชั่วโมงละ 200 บาท สำหรับคนที่ประชุมบ่อย หรืออยากได้ความเป็นส่วนตัว

มีร้านกาแฟเมนูเพียบให้ได้ใช้บริการจนถึงช่วง 18.00 น. ราคาเริ่มต้นแค่แก้วละ 50 บาท

มีบริการให้เช่าที่อยู่สำหรับจดทะเบียนบริษัท (จดทะเบียนภาษีมูลค่าเพิ่มได้)

มีห้องประชุมหลากหลายขนาดให้เลือกใช้บริการ

ใช้บริการ Wi-Fi ได้ฟรี

โต๊ะเหมาะกับการทำงาน แถมยังมีปลั๊กให้ทุกโต๊ะ

เดินทางง่ายด้วย BTS และ MRT

Open House at Central Embassy

อยากนั่งทำงานแบบติดแกลม ซันเดย์แนะนำพิกัดนี้เลย “Open House at Central Embassy” เพราะที่นี่บรรยากาศดี หรูหราแต่ให้ความสบายได้ทุกมุม แถมยังเดินทางง่าย เพราะตั้งอยู่ใน Central Embassy ลง BTS เพลินจิตแล้วเดินเข้าห้างได้เลย โดย Co-working Space จะอยู่บนชั้น 6 ของห้าง

ใครอยากโฟกัสกับการทำงาน แนะนำให้ใช้บริการตรงโซน Co-Thinking Space

ค่าใช้บริการเป็นรายชั่วโมง หรือจะจ่ายแบบเหมาทั้งวันเลยก็ได้เช่นกัน

มีปลั๊กและโต๊ะ เหมาะกับการทำงานสุด ๆ

บริเวณรอบ ๆ มีร้านอาหารและเครื่องดื่มให้เลือกเยอะจุใจ

มี Workshops ทั้งสำหรับเด็กและผู้ใหญ่ให้ได้ร่วมงานบ่อยมาก ๆ ในราคาสุดน่ารัก

มีโซนร้านหนังสือที่ค่อนข้างใหญ่ คนรักหนังสือต้องรักแน่นอน

บรรยากาศดี ตกแต่งสวย ถ่ายรูปก็สวย!

True Digital Park

ปิดท้ายกันที่พื้นที่ที่มีทุกอย่างจริง ๆ อย่าง True Digital Park ที่เดินทางด้วย BTS ไปลงสถานีปุณณวิถี แล้วเดินต่อไปอีกนิดเดียวก็ถึงแล้ว ภายในอาคารก็มีทั้งออฟฟิศ ร้านอาหาร คาเฟ่และพื้นที่สำหรับจัดกิจกรรมอีกมากมาย แต่ถ้าตั้งใจจะไปนั่งทำงาน ที่นี่เขาก็มี Co-creating Space ไว้ให้บริการด้วยนะ

Co-creating Space อยู่ที่ชั้น 1-3 ของ True Digital Park

Wi-Fi ฟรี ใช้ได้ไม่อั้น

มีคาเฟ่และร้านอาหารเยอะมาก ๆ ทำงานเบื่อ ๆ ก็ลงมาเดินเล่น จิบเครื่องดื่มได้

ชั้น 2 และ 3 จะมีห้องประชุมให้ใชิบรการ แล้วก็มีห้องสำหรับทำ Podcast ด้วย

ชั้น 3 จะเป็นห้องสมุด TK Park ที่เปิดให้ใช้บริการฟรี นั่งทำงานได้สบาย ๆ

มีที่จอดรถไว้ให้บริการเยอะมาก ไม่ต้องกลัวว่าจะไม่มีที่จอด

เดินทางบ่อยๆ ซันเดย์ห่วงใย อย่าลืมมองหาประกันอุบัติเหตุเอาไว้ด้วยนะ

ใครที่ทำงานจากที่ไหนก็ได้ เดินทางบ่อย ๆ ถือว่ามีความเสี่ยงในการเจ็บป่วยมากกว่าคนอื่น ๆ อยู่มากเลยทีเดียว โดยเฉพาะในยุคที่มีโรคใหม่ ๆ ระบาดอยู่ตลอด ควรมองหาประกันอุบัติเหตุดี ๆ ติดตัวเอาไว้ เพื่อความสบายใจและสบายกระเป๋า เมื่อต้องรักษาตัว